बड़ा भाई 9 महीने से लापता है, छोटे का शव लखनऊ में रेलवे ट्रैक पर मिला
शहर के इतवारी टौरी वार्ड निवासी एक युवक का शव लखनऊ रेलवे स्टेशन के पास ट्रैक पर पड़ा मिला है। युवक का नाम राजेंद्र उर्फ राजू कोरी उम्र 25 साल है। वह 1 फरवरी से गायब था। परिजनों को उसकी मौत की खबर अगले दिन मिली। जानकारी के अनुसार राजू का बड़ा भाई महेंद्र कोरी (28) साल अप्रैल 2016 से लापता है। परिजनाें के अनुसार राजू को अज्ञात लाेग किसी बात पर से धमका रहे थे। जिसके चलते वह तनाव में था। एक फरवरी को वह गुजराती बाजार स्थित ज्योति क्लॉथ स्टोर पर काम करने गया, इसके बाद नहीं लौटा।
मोबाइल पर बहन को बताया कि मैं परेशानी में हूं : एक फरवरी को राजू दोपहर करीब 12 बजे ज्योति क्लॉथ स्टोर से अचानक चला गया था। जब वह देररात तक नहीं लौटा तो परिजनों से उसकी खोजबीन की। इसी दौरान उसका छोटी बहन वंदना के मोबाइल पर फोन आया कि मैं, मैहर में हूं। जब उसे लौटने को बोला तो उसने कहा कि तुम मां का ध्यान रखना। मैं लौटूंगा या नहीं ये नहीं बता सकता। ये फोन उसने साथ सफर कर रहे किसी व्यक्ति के मोबाइल फोन से लगाया था। भाई को परेशानी में देख वंदना ने दोबारा फोन लगाया तो उस तरफ से जवाब मिला कि मैं कानपुर निवासी व्यक्ति बोल रहा हूं। उसने बताया कि राजू ने मुझसे फोन लेकर बातचीत की थी। इसी व्यक्ति ने परिजनों को बताया कि राजू लखनऊ रेलवे स्टेशन पर उतर गया था।
दुकानदार के बयान विरोधाभासी : इस मामले में ज्योति क्लॉथ स्टोर संचालक का कहना है कि राजू परेशान था ये बात सही है। लेकिन उसने कोई कारण नहीं बताया। जबकि राजू के परिजनों का कहना है कि, राजू को अज्ञात व्यक्तियों द्वारा धमकाने की बात स्टोर वालों ने खुद अपना एक कर्मचारी भेजकर हम लोगों को बताई थी। इस मामले में लखनऊ जीआरपी का कहना है कि प्रथम दृष्टया ये मामला आत्महत्या का है। उसने ट्रेक पर लेटकर जान दी। फिर भी हम इस मामले की अन्य बिंदुओं पर जांच कर रहे हैं।
ये सारी स्थिति देखकर परिजन पहले मोतीनगर फिर कोतवाली थाने पहुंचे। लेकिन पुलिस उनकी बात नहीं सुनी। पुलिस ने जवाब दिया कि राजू बालिग है और जब तक गुमशुदगी के मामले में 24 घंटे नहीं हो जाएं। हम कुछ नहीं कर सकते। इसी दौरान मोतीनगर पुलिस थाने के एक सिपाही को ये सारा घटनाक्रम बताया तो उसने अपने मोबाइल फोन से उस कानपुर निवासी व्यक्ति से बातचीत की। इसके बाद पुलिस ने लखनऊ जीआरपी से जानकारी मिली तो बताया गया कि राजू का शव वहां के जीआरपी थाने के पास ट्रैक पर पड़ा है। परिजनों का कहना था कि अगर शहर की पुलिस थोड़ा सा पहले इस मामले में कार्रवाई कर देती तो शायद राजू को बचाया जा सकता था।
पुलिस से मदद मांगी तो कहा, 24 घंटे बाद आओ तब देखेंगे
बड़े भाई महेंद्र का अब तक कुछ पता नहीं चला
राजू की मां मोहनबाई का कहना है कि मैंने अपने चार में से दो बेटे असमय ही खो दिए। इनमें से एक तो दुनिया छोड़कर चला गया। जबकि दूसरे बेटे महेंद्र का अब तक कुछ पता नहीं चला। मोइनबाई के अनुसार महेंद्र मानसिक रूप से कमजोर है। इसलिए पुलिस भी उसकी खोजबीन में दिलचस्पी नहीं ले रही।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva